
A mai rămas un dram de speranţă. Justiția ar putea demonstra că CCR nu este stat în stat. Și 
că abuzurile incredibile ale celor 9 așa-ziși judecători ai Curţii Constituţionale pot fi îndreptate, 
în cele din urmă. 


Astăzi se judecă la Înalta Curte de Casaţie și Justiţie (ICCI) primul termen al 
procesului inițiat de Călin Georgescu și avocata Elena Radu, prin care se solicită 
desfiinţarea a trei decizii ale Biroului Electoral Central legate de anularea 
alegerilor. Printr-o motivare întinsă pe 70 de pagini, în plângerea depusă la ICCI 
se arată că BEC a anulat alegerile în baza unor hotărâri ilegale, neconstituţionale, 
ale CCR. Mai mult, avocata Elena Radu descrie în amănunt modalitatea prin care 
regimul lohannis a pus la cale lovitura de stat, cu sprijinul unor instituţii de forță. 


Amintim că Înalta Curte de Casaţie și Justiţie s-a declarat necompetentă să 
anuleze decizia CCR din 6 decembrie, ca urmare a plângerii depuse de AUR. 
Judecătorii de la instanţa supremă pot analiza acum fondul problemei, întrucât 
nimic nu îi împiedică să vadă dacă anularea alegerilor de către BEC, printr-o 
hotărâre publicată în Monitorul Oficial, a avut sau nu la bază încălcarea legii de 
către CCR. 


Judecătorii au fost solicitați să dispună, în afară de desfiinţarea deciziilor BEC de 
anulare a alegerilor, inclusiv obligarea Executivului de a emite o hotărâre de 
guvern prin care să stabilească, de îndată, calendarul turului secund al alegerilor 
prezidențiale dintre Elena Lasconi și Călin Georgescu. lată instituțiile și 
persoanele chemate să răspundă în faţa instanţei: Biroul Electoral Central, 
Ministerul Apărării Naţionale, Guvernul României, Statul Major al Apărării și șeful 
Statului Major al Apărării, Parchetul de pe lângă Înalta Curte de Casaţie și 
Justiţie, Curtea Constituţională a României, Serviciul Român de Informaţii, 
Președintele României și candidata Elena Lasconi. 


În mod normal, un astfel de proces artrebui să se judece în procedură de 
urgenţă, date fiind circumstanţele. Luând în calcul vacanţa de sărbători și faptul 
că există multe instituţii și persoane fizice care ar trebui să depună la dosar 
documente și mărturii, e greu de crezut că am putea avea un verdict mai 
devreme de câteva luni. Important ar fi ca acesta să vină înainte de luna mai, 
când noul guvern se preconizează că va stabili data alegerilor prezidenţiale. 


Într-o variantă extrem de optimistă, ICCI ar trebui să ne readucă în situaţia de 
dinainte de ziua de 6 decembrie, pentru a vota unul dintre finaliștii Lasconi sau 
Georgescu. Așa ar fi normal, așa ar fi legal, așa ar fi drept. Ar șterge imensa pată 


de pe obrazul României și le-ar reda cetățenilor încrederea în instituţiile statului. 
Ar readuce ţara pe făgașul democratic, din hăul dictatorial în care ne-a băgat 
regimul lohannis. Ar preveni ulterioare abuzuri cel puţin la fel de mostruoase, 
indiferent de componența CCR-ului. Ne-ar face să venim la vot cu inima 
deschisă, nu cu teama de a fi înșelaţi și furațţi în mod grosolan de o putere 
coruptă și vândută intereselor străine. 


La instanţa supremă, completul de judecată este alcătuit din cinci magistrați. Se 
știe că foarte mulţi dintre cei ajunși la ICCI au strânse legături cu serviciile 
secrete. Dovadă epoca Coldea-Kovesi, când o serie întreagă de condamnări au 
fost dictate de cuplul de tristă amintire. Într-o variantă mai puţin optimistă, cei 
cinci judecători ai completului Curţii Supreme ar putea găsi diverse pretexte (la 
limita legii) pentru a respinge acţiunea înaintată de Călin Georgescu. Ar fi, totuși, 
un mic câștig, dacă măcar unul dintre magistrați ar face opinie separată, cu 
motivarea de rigoare adusă în atenţia publicului. Ar însemna că încă mai există 
un dram de demnitate, cinste și onoare printre judecătorii instanţei supreme. 


Soluționarea acestui dosar în spiritul și în litera legii ar trebui să fie o prioritate și 
pentru așa-zișii pro-europeni care îl hulesc non-stop pe Călin Georgescu. Europa 
lor a fost călcată în picioare de regimul lohannis. Nu poţi impune "respectarea 
dreptului internațional și a ordinii internaționale bazate pe reguli”, nu poţi avea 
pretenţia că ești diferit de Sudul Global înțesat de lideri autocraţi, când tu însuți 
aplauzi la scenă deschisă o lovitură de stat ca cea din 6 decembrie. Se numește 
ipocrizie. Lipsă de caracter. Golănie, cum ar zice marinarul Traian Băsescu. 


Statul român, prin intermediul instanţei supreme, se află la ora adevărului. 
Democraţia, cufundată momentan într-o comă profundă, își va da ultima sufiare 
odată cu un eventual verdict care să legitimeze puciul organizat de regimul 
lohannis (la iniţiativa administraţiei Biden). Să sperăm că la următoarele alegeri 
vom avea de pus ștampila doar între Lasconi și Georgescu. 


p.s. O adevărată degringoladă în instituțiile media sponsorizate de imperiul 
Soros. După ce George Zafiu s-a despărțit de Europa FM, iată că și Vlad 
Petreanu pleacă, probabil tot din considerente financiare. Oricum, din pricina 
propagandiștilor de serviciu (Striblea, CT Popescu, Petreanu) postul devenise din 
ce în ce mai greu de ascultat. Poate că revenirea lui Trump la Casa Albă îi va 
pensiona, indirect, și pe alți influensări dispuși să distorsioneze grav adevărul 
pentru un pumn de arginți. 

